Oficiālais Vēstnesis L 240 , 02/09/1997 Lpp. 0004 - 0007



Komisijas Lēmums (1997. gada 14. jūlijs) par būvizstrādājumu atbilstības apliecināšanas procedūru, ievērojot Padomes Direktīvas 89/106/EEK 20. panta 2. punktu, attiecībā uz dzelzsbetona un spriegbetona stiegrojuma tēraudu (Dokuments attiecas uz EEZ) (97/597/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai ražojuma atbilstības apliecināšanai no Direktīvas 89/106/EEK 13. panta 3. punktā paredzētajām divām procedūrām jāizvēlas viena "iespējami mazāk apgrūtinoša procedūra, kas atbilst drošības prasībām"; tā kā tas nozīmē, ka attiecībā uz konkrēto ražojumu vai ražojumu grupu jāpieņem lēmums par to, vai ražošanas procesa kontroles sistēma, par kuru atbild ražotājs, ir nepieciešams un pietiekams atbilstības apliecināšanas priekšnosacījums, un vai kādu iemeslu dēļ, kas saistīti ar 13. panta 4. punktā noteikto kritēriju pilnīgu ievērošanu, nepieciešama apstiprinātas sertifikācijas iestādes iejaukšanās; tā kā 13. panta 4. punktā paredzēts, ka šādi noteiktā procedūra jānorāda mandātos un tehniskajās specifikācijās; tā kā tāpēc vēlams definēt ražojumus un ražojumu grupas, kuras izmanto mandātos un tehniskajās specifikācijās; tā kā abas 13. panta 3. punktā noteiktās procedūras sīki aprakstītas Direktīvas 89/106/EEK III pielikumā; tā kā tāpēc skaidri jānorāda paņēmieni, kā katram ražojumam vai ražojumu grupai šīs divas procedūras jāizmanto ar norādi uz III pielikumu, jo III pielikumā var izvēlēties noteiktas sistēmas; tā kā 13. panta 3. punkta a) apakšpunktā minētā procedūra atbilst III pielikuma 2. punkta ii) apakšpunktā izklāstītajam pirmajam variantam bez pastāvīgas uzraudzības, kā arī otrajam un trešajam variantam, bet 13. panta 3. punkta b) apakšpunktā minētā procedūra atbilst III pielikuma 2. punkta i) apakšpunktā izklāstītajam pirmajam variantam ar pastāvīgu uzraudzību, kā arī III pielikuma 2. punkta ii) apakšpunktam; tā kā šajā lēmumā noteiktie pasākumi atbilst Būvniecības pastāvīgās komitejas atzinumam, IR PIEŅĒMUSI ŠO LĒMUMU. 1. pants I pielikumā minēto ražojumu un ražojumu grupu atbilstību apliecina, izmantojot procedūru, kur ražotājs pilnībā atbild par ražošanas kontroles sistēmu, garantējot, ka ražojums atbilst attiecīgajām tehniskajām specifikācijām. 2. pants II pielikumā minēto ražojumu atbilstību apliecina, izmantojot procedūru, ar ko papildus ražotāja lietotajai ražošanas kontroles sistēmai ražošanas procesa kontroles vai paša ražojuma novērtēšanu un uzraudzību veic apstiprināta sertifikācijas iestāde. 3. pants III pielikumā minēto ražojumu atbilstības apliecināšanas procedūru norāda saskaņoto standartu mandātos. 4. pants Šis lēmums ir adresēts dalībvalstīm. Briselē, 1997. gada 14. jūlijā Komisijas vārdā - Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Kanāli un apvalki spriegbetona tērauda stiegrojuma aizsardzībai vai virzīšanai -------------------------------------------------- II PIELIKUMS Tērauda izstrādājumi dzelzsbetona stiegrojumam Stiegras Stieņi, stiegrojums spolēs un rituļos Metināti stiegrojuma sieti Karkasa veida stiegrojums Robots slokšņu tērauds Tērauda izstrādājumi spriegbetona stiegrojumam Stieples (atlaidinātas aukststieptās stieples, gludās stieples, robotās stieples) Troses (daudzdzīslu troses, daudzdzīslu presētās troses, robotās troses, paaugstinātas stiprības troses Stiegras (karsti velmētas vai termiski apstrādātas stiegras, vītņotas stiegras, rievotas, profilētas vai gludas stiegras Troses iepriekšsaspriegtam stiegrojumam -------------------------------------------------- III PIELIKUMS RAŽOJUMU GRUPA DZELZSBETONA UN SPRIEGBETONA STIEGROJUMA TĒRAUDS (1/3) 1. Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec ir uzdots noteikt šādas atbilstības apliecināšanas sistēmas: Ražojums (ražojumi) | Izmantošanas veids (veidi) | Līmenis vai kategorija (līmeņi vai kategorijas) | Atbilstības apliecināšanas sistēma (sistēmas) | Tērauda ražojumi dzelzsbetona stiegrojumam:stiegrasstieņi, stiegrojums spolēs un rituļosmetināti stiegrojuma sietistingais stiegrojumsrobots slokšņu tērauds | izmantošanai dzelzsbetona stiegrojumam | | 1+ | 2. Noteikumi, kas CENjāievēro attiecībā uz atbilstības apliecināšanas sistēmai izvirzītajām prasībām Sistēmai vajadzētu paredzēt tādu specifikāciju, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. RAŽOJUMU GRUPA DZELZSBETONA UN SPRIEGBETONA STIEGROJUMA TĒRAUDS (2/3) 1. Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec ir uzdots noteikt šādas atbilstības apliecināšanas sistēmas: Ražojums (ražojumi) | Izmantošanas veids (veidi) | Līmenis vai kategorija (līmeņi vai kategorijas) | Atbilstības apliecināšanas sistēma (sistēmas) | Tērauda ražojumi spriegbetona stiegrojumam:stieples (atlaidinātas aukststieptās stieples, gludās stieples, robotās stieples)troses (daudzdzīslu troses, daudzdzīslu presētās troses, robotās troses, paaugstinātas stiprības trosesstiegras (karsti velmētas vai termiski apstrādātas stiegras, vītņotas (periodiski profilētas) stiegras, rievotas, profilētas vai gludas stiegras)troses iepriekšsapriegtam stiegrojumam | izmantošanai spriegbetona stiegrojumam | | 1+ | 2. Noteikumi, kas CEN jāievēro attiecībā uz atbilstības apliecināšanas sistēmai izvirzītajām prasībām Sistēmai vajadzētu paredzēt tādu specifikāciju, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. RAŽOJUMU GRUPA DZELZSBETONA UN SPRIEGBETONA STIEGROJUMA TĒRAUDS (3/3) 1. Sistēmas atbilstības apliecināšanai Attiecīgajos saskaņotajos standartos turpmāk uzskaitītajiem ražojumiem un tiem paredzētajiem izmantošanas veidiem CEN/Cenelec ir uzdots noteikt šādas atbilstības apliecināšanas sistēmas: Ražojums (ražojumi) | Izmantošanas veids (veidi) | Līmenis vai kategorija (līmeņi vai kategorijas) | Atbilstības apliecināšanas sistēma (sistēmas) | Kanāli un apvalki | spriegbetona tērauda stiegrojuma aizsardzībai vai virzīšanai | | 4 | 2. Noteikumi, kasCENjāievēro attiecībā uz atbilstības apliecināšanas sistēmai izvirzītajām prasībām Sistēmai vajadzētu paredzēt tādu specifikāciju, kas ļautu to izmantot arī gadījumos, kad atbilstība noteiktām funkcionālām prasībām nav jānosaka tāpēc, ka kādas dalībvalsts noteikumos tās nav paredzētas (skatīt Direktīvas 89/106/EEK 2. panta 1. punktu un vajadzības gadījumā Izskaidrojuma dokumenta 1.2.3. pantu). Ja ražotājs nevēlas deklarēt ar šādiem raksturlielumiem saistītās ražojuma īpašības, tādos gadījumos tam nevar pieprasīt veikt šo raksturlielumu verifikāciju. --------------------------------------------------